आढ़तिया एसोसिएशन का नेत्र चेकअप कैंप आज
फाजिल्का|आढ़तिया एसोसिएशनकी ओर से चौधरी देवी लाल सिहाग की याद में जगदंबा चेरिटेबल आई अस्पताल श्री गंगानगर के सहयोग से आखों का चैकअप एवं आप्रेशन कैंप वीरवार दो मार्च को अनाज मंडी में लगाया जा रहा है। अध्यक्ष केवल कृष्ण चौधरी, सुनील कक्कड़, पुरुषोत्तम सेठी, राकेश धूडिय़ा सतिंदर ने बताया कि कार्यक्रम की मुख्य अतिथि डीसी ईशा कालिया होंगी। अन्य मेहमानों के रूप में जिला खुराक एवं सप्लाई कंट्रोलर हरशरणजीत, डॉ. सुरेंद्र, इंद्र सैन सिहाग, अमर सिहाग शामिल होंगे। कैंप में जगदंबा चेरिटेबल आई अस्पताल के नेत्र विशेषज्ञ डॉ. निखिल, डॉ. अभिषेक डॉ. रोहिनी गोदारा अपनी सेवाएं प्रदान करते हुए नेत्र रोगियों की जांच करेंगे।
hin_Deva hin_Deva